Spoštovana ministrica, spoštovani predstavnice in predstavniki medijev. Prav lepo pozdravljeni na tej tiskovni konferenci.  
Danes in jutri gostim ministrico za obrambo Severne Makedonije, s katero imamo odlično dvostransko sodelovanje na obrambnem, pa tudi drugih področjih. In zagotovo je bilo kar nekaj tem, ki sva jih načela na tem dvostranskem srečanju.  
Gre tako za dvostransko sodelovanje, kot tudi za sodelovanje znotraj zveze Nato – kot partnerski državi znotraj zveze Nato. Potem pa sva se dotaknila tudi dogajanja na zahodnem Balkanu. To je kar tema, ki nas zaposluje. Zagotovo je  
Ukrajina sedaj tista tema, ki je v prvem planu, vendar pa vedno poudarjamo, da ne smemo pozabiti na Zahodni Balkan. Slovenija je prisotna na misijah. To nameravamo zdaj okrepiti, okrepiti svojo prisotnost tako v Bosni in Hercegovini kot tudi na Kosovu, kar je za nas zelo pomembno. In tudi sam sem vedno deloval v tej smeri in zato je bilo zanimivo slišati mnenje ministrice.  
Ugotovila sva, da sta naši državi tudi po velikosti nekako primerljivi in da je naše mnenje glede Zahodnega Balkana in vseh drugih zadev, ki se tičejo sodelovanja, zelo podobno.  
Tako da je bilo tem kar nekaj in verjamem, da boste imeli potem tudi kakšno vprašanje. Zdaj pa predajam besedo spoštovani kolegici.